Miza jocului purtat de PSD și PNL. De ce își îndreaptă atenția către AUR și USR: „Problema este cine va conduce pe cine”
Actualele contre între partidele aflate la guvernare, PNL și PSD, dar și direcțiile indicate de membri din cele două partide în privința viitoarei guvernări, nu implică neapărat o altă formulă de guvernare, potrivit experților. Miza privește însă electoratul și balanța de putere dată de rezultatul alegerilor de la finalul anului.